Občianske združenie Jarovnice 

Hodnotiaca správa o činnosti

rok 2014


Základom činnosti Združenia je vzťah človeka k človeku formou práce v malých skupinkách, krúžkoch, kde sa mládeži, deťom a rómskym rodinám pomáha aktívne a zmysluplne využívať voľný čas a talenty, ako aj formou školení, prednášok, besied, vzdelávania a budovaním pozitívneho vzťahu ku kultúre, etnickej znášanlivosti, chorým a starým, životnému prostrediu, zdraviu. Formácia mládeže na ceste spoločenského rastu a duchovná formácia vedú k dobrovoľníckej službe a spolupodieľaní sa na riešení svojich situácií.


Rôzne aktivity Združenia napomáhajú k dosiahnutiu týchto cieľov a formou misijnej – edukačnej, pastoračnej a sociálnej činnosti podporujú hodnotu a jedinečnosť každej ľudskej bytosti. Okrem voľno-časových aktivít pre deti, mládež a rómske rodiny, sa členovia Združenia zaoberajú aj pastoračnou činnosťou v dedine a v osade, ako aj základným sociálnym poradenstvom, poskytujú humanitárnu pomoc a poskytujú možnosť aktivačnej činnosti formou dobrovoľníckej služby pre nezamestnaných Rómov.


Činnosť sa vykonávala predovšetkým priamo v prostredí rómskej osady, v rómskom kostole P.Márie Fatimskej a v priľahlom Pastoračnom centre, v kultúrnom dome Jarovnice, ako aj v v dedinách a mestách nielen SR, ale aj v zahraničí.


Od 1.12.2013 do 31.3.2014 sme zrealizovali projekt „Misijná činnosť v rómskej osade Jarovnice“, ktorý bol zameraný na finančné ohodnotenie 12-tich rómskych dobrovoľníkov a na podporu dobrovoľníctva a peer učenia. Slúžil ako motivácia pre iných, aby na sebe pracovali a všetko, čo získavajú, aby vedelí odovzdávať iným a nenechávať si to iba pre seba. Projekt sa úspešne zrealizoval a pribudli ďalší dobrovoľníci. Projekt bol podporený MVSR a Úradom splnomocnenca pre rómske komunity. Viac o projekte si môžete nájsť na webovej stránke:

http://www.congregatiojesu.com/pastoracia-romov/jarovnice/projekty/projekt-mvsr-a-splnomocnenca-vlady-sr-pre-romske-komunity/

Od. 1.4.2014 – 30.3.2016 realizujeme projekt podporený rakúskou organizáciou HOPE ´87 pod názvom „Roma-Kinder in der Ostslowakei: im Herzen Europas – am Ende der Welt“, ktorý je zameraný na podporu zmysluplného využívania voľného času rómskych detí, mládeže a rodín. Na realizáciu projektu bolo organizáciou HOPE ´87 poskytnutých 12 570 Eur. Zodpovednými za realizáciu projektu sú Mgr. Silvia Zábavová – s. Silvia CJ a Mgr. Emília Chovancová – s. Ráchel CJ. Tento projekt realizujú v spolupráci s mladými rómskymi dobrovoľníkmi a to v priestoroch Pastoračného centra pri rómskom kostole P. Márie Fatimskej, ktoré sa nachádza priamo v rómskej osade Jarovnice. 

Činnosť v r. 2014 zahŕňala:

· 7. 1. 2014 -  s deťmi z dediny v kine – účastníci vianočnej akadémie – s. Ráchel a s. Silvia CJ

· 19.1.2014 akadémia vo farskom kostole sv. Antona Pustovníka – sestry CJ a farníci

· 8.2.2014 – duchovná obnova s dievčatami z Hermanoviec (9 dievčat) – s. Ráchel CJ

· 16.2.2014 – vystúpenie divadelnej skupiny, mládežníckeho zboru a tanečných skupín vo Veľkom Šariši – s. Ráchel a s. Silvia CJ a mladí Rómovia z krúžkov

· 21.2.2014 – Zefirínov pohár vo volejbale – p. kaplán R.Sabol a P. Sabol SJ a miništranti

· 2.-4.5.2014 duchovná obnova pre rómske dievčatá – Bijacovce (17 dievčat) – s. Miroslava CJ, s. Silvia CJ, s. Ráchel CJ,

· 11.5.2014 – akadémia a odpustová sv. omša v osade a procesia so sochou P. Márie Fatimskej po osade

· 21.-22.5.2014 zúčastnenie sa na tanečnej súťaži Amen Khelas v Jihlave (výhra 1. a 2. miesta) – Klára Kalejová a Peter Bandy, René Červeňák – s. Silvia a s. Ráchel CJ

· 6. - 8.6.2014 - duchovná obnova pre rómskych mužov (12 mužov) – Bijacovce – p. farár R. Gejguš a p. kaplán R.Sabol, s. Ráchel a s. Silvia CJ

· 13.-15.6.2014 – duchovná obnova pre rómske ženy - Bijacovce (17 žien) – s. Miroslava, s. Ráchel, s. Silvia CJ a vdp. Martin Halčák SJ

· 20.-22.6.2014 – duchovná obnova pre rómske ženy – Bijacovce (17 žien) – s. Ráchel, s. Silvia CJ a vdp.Martin Halčák SJ

· 26.6.2014 záverečné vystúpenie skupín voľnočasových aktivít v kultúrnom dome Jarovnice – počítače, angličtina, gitary, zbory a tanečné skupiny – s. Ráchel a s. Silvia CJ a mladí rómski dobrovoľníci

· 27.-29.6.2014 – duchovná obnova pre rómske ženy – Bijacovce (14 žien) – s. Jana a s. Petronela, s. Ráchel a s. Silvia CJ a p. farár R. Gejguš

· 3.8.2014 – vystúpenie divadelnej skupiny a speváckeho zboru na programe Gaboltovskej rómskej púte

· 16.-19.8.2014 – výlet v Bijacovciach s mladými z dediny – s. Ráchel a s. Silvia CJ a dobrovoľníci z dediny

· 22. - 25. 8.2014 – výlet v Mníchovskom Potoku s rómskymi mladými (37 mladých) – s. Ráchel a s. Silvia CJ a mladí rómski dobrovoľníci

· 7.9.2014 – Biblie od Biblickej spoločnosti pre deti na hodiny náboženstva a dospelých na lektorských a biblických stretkách – s. Ráchel a s. Silvia CJ a p. farár R. Gejguš

· 14.9.2014 – akadémia – odpust Močidľany – sestry CJ a mladí z Močidľan

· 10.10.2014 – prednášky o obchodovaní s ľuďmi pre 6.-9. ročník ZŠ – Mgr. A. Bezáková CJ

· voľnočasové krúžky angličtiny, počítačov, tanečných skupín, divadla, speváckych zborov, šikovných rúk, gitarový krúžok, krúžok miništrantov, volejbalový krúžok, krúžok s malými deťmi

· 15.10.2014 prednáška manželov Kurilovcov o symptotermálnej metóde v rómskom kostole pre mladých Rómov a mladé manželské rómske páry 

· 17.10.2014 – s rómskymi dobrovoľníkmi účasť na muzikále Judith – s. Silvia a s. Ráchel CJ a vdp. Stanislav Radvanský

· 11.11.2014 – zúčastnenie sa mladých rómskych animátorov na duchovnej formácii a školení viesť spoločenstvo v Čičave – s. Ráchel CJ a mladí rómski dobrovoľníci

· 18.11.2014 – lektor angličtiny pre angličtinárov

· 28.11.2014 – výroba adventných vencov – dievčatá, chlapci a ženy zo šikovných rúk

· 7.-9.12.2014 – ponúkanie výrobkov zo šikovných rúk na vianočnom trhu vo farnosti Teplická Bratislava – s. Ráchel CJ a mladé rómske dobrovoľníčky

· 18.12.2014 predvianočné vystúpenie všetkých skupín v kultúrnom dome Jarovnice – sestry CJ a mladí rómski dobrovoľníci

· 21.12.2014 – ponúkanie výrobkov zo šikovných rúk za dobrovoľný príspevok v Nižnej Šebastovej – s. Ráchel CJ a mladé rómske dobrovoľníčky

· vianočná akadémia v osade 24.12.2014 – s. Ráchel a s. Silvia CJ a rómska mládež 

· 25.12.2014 – vianočná akadémia v dedine – sestry CJ

· koledníci Dobrej noviny 25.12.2014 v osade (mládežnícky zbor a mladí dobrovoľníci – príspevky na rómsky kostol)

· humanitárna pomoc – sestry CJ

· prípravy k sviatostiam – sestry CJ a kňazi

· rozdávanie Eucharistie chorým a starým v dedine a v osade – sestry CJ

· lektorské a biblické stretká – s. Ráchel a s. Silvia CJ a p.farár R.Gejguš

· miništrantské stretká – p. kaplán R.Sabol 

· príprava krížových ciest a adorácií, divadiel, detských sv. omší – sestry CJ a p.kaplán R.Sabol a p. farár R.Gejguš

· zdobenie a pranie v rómskom kostole – sestry CJ

· kaplnky Zázračnej Panny Márie po rómskych rodinách (82 rodín) – s. Ráchel a s. Silvia CJ

· aktivační pracovníci – s. Silvia CJ a p. farár R. Gejguš

· základné sociálne poradenstvo (týranie, zdravie, tlačivá, škola a pod.) a humanitárna pomoc – s. Ráchel a s. Silvia CJ

